jkorsvik/nowiki_second_scrape_merged huggingface dataset:
Lambdabaryon

Et lambdabaryon (Λ), er et baryon som består av en opp-, en ned-, og en tyngre kvark. Denne partikkelen ble oppdaget i 1947, da et proton kolliderte med en atomkjerne, og dannet en partikkel med mye lengre levetid enn forventet (10−10 sek, istedenfor 10−23 sek). Dette kom av en egenskap som ble gitt navnet særhet. Dette skulle senere bli opphavet til navnet til særkvarken, som var skyld i den effekten som ble påvist i 1947. Det finnes to typer lambdapartikler som begge har 1/2-spinn:

Lambda null (Λ0): Består av en opp-, en ned-, og en særkvark (uds), og henfaller til et proton og et negativt pion, eller et nøytron og et nøytralt pion(Λ0 > p + π− ELLER Λ0 > n + π0)Masse: 1115.6 MeV/c2
Lambda pluss-c (Λ+c): Består av en opp-, en ned- og en sjarmkvark (udc). Masse: 2281 MeV/c2MERK: I Henfallene til Λ0 er ikke særheten bevart (antallet særkvarker er ikke likt på begge sider av likningen), dette er fordi dette henfallet skjer via en Z0-stråle (svak kjernekraft), og da gjelder ikke reglen om bevaring av særhet, det er kun hvis henfallet skjer gjennom fargekraft, eller elektromagnetisme.
Fritt akademia

Fritt akademia var en aksjon og et nettverk i perioden 2003-2005 av organisasjoner som mobiliserte studenter og ansatte ved norske universiteter og høyskoler mot det som ble oppfattet som angrep på tradisjonelle akademiske friheter da regjeringen Bondevik II la fram ny lov om universiteter og høgskoler for Stortinget våren 2005. Lovforslaget var et resultat av  Ryssdal-utvalgets innstilling. Aksjonen ble lagt ned etter at loven ble vedtatt og aksjonens hovedmål ble nådd.
24. september 2003 ble et professoropprop for uavhengige universiteter og fri forskning overrakt daværende statsråd Kristin Clemet sammen med underskrifter fra 4 300 ansatte i sektoren. De fire professorene som stod for overrekkelsen, Geir Ellingsrud, Astrid Nøklebye Heiberg, Henning Jakhelln og Ole Didrik Lærum, tok seinere initiativ til Vox Academica, som siden støttet Fritt akademia i en landsomfattende markering i Universitetets Aula i Oslo og et fakkeltog til Stortinget 26. januar 2005.


== Hovedparoler ==
Fritt akademias hovedparoler var

Fortsatt lik rett til utdanning – vern om gratisprinsippet
Forsvar den individuelle forskningsrett og frihet
Demokratisk valgte ledere – rektor som styreleder
Kunnskap er ingen handelsvare – nei til kommersialisering av norsk utdanning


== Organisasjoner tilknyttet Fritt akademia ==
En rekke faglige interesseorganisasjoner, foreninger og partigrupperinger støttet Fritt akademia. Disse var

NTL ved Universitetet i Oslo (UiO)
Forskerforbundet ved UiO
Parat ved UiO
Professorforeningen ved UiO
TEKNA ved UiO
NITO ved UiO
Utdanningsforbundet
NTL ved Veterinærhøgskolen
LO i Oslo
Vox Academica
Studentenes Landsforbund
NSU Bergen
Studentutvalget ved SV-fakultet
Studentutvalget ved UV-fakultet
De radikale
Attac Blindern
Oslo Senterstud
Blindern SV
Studentmållaget
Sosialistisk Ungdom
NSFstudent (sykepleierstudentene)
Rød Front
AKP ved UiO/Høgskolen i Oslo


== Se også ==
Vox Academica


== Eksterne lenker ==
Hovedparoler (kronikk i Universitas i 2005)
Den Konservative Studenterforening (DKSF) motstand mot Fritt akademia (artikkel i Universitas 2005)
Fakkeltog for et fritt akademia (innlegg i Ny Tid  i 2005)
Peter Naur

Peter Naur (født 25. oktober 1928, død 3. januar 2016) var en dansk pionér innen informatikk, og mottaker av Turing-prisen. Han er best kjent for sine bidrag til Backus–Naur-notasjon og programmeringsspråket Algol 60.Naur begynte sin karriere som astronom, hvor han tok sin filosofiske doktorgrad i 1957. Hans første møter med datamaskiner gjorde at han endret karriere. Fra 1959 til 1969 var han ansatt ved Regnecentralen, den danske databehandlingssentralen, samtidig som han foreleste ved Niels Bohr-instituttet og Danmarks Tekniske Universitet. Fra 1969 til 1998 var Naur professor i informatikk ved Københavns Universitet.


== Referanser ==
Billy Crudup

William Gaither «Billy» Crudup (født 8. juli 1968 i Manhasset i New York) er en amerikansk skuespiller.


== Filmografi ==
After the Wedding (2019)
Alien: Covenant (2017)
Spotlight (2015)
Too Big to Fail (2011)
Public Enemies (2009)
Watchmen (2009)
The Good Shepherd (2006)
Dedication (2006)
Mission: Impossible III (2006)
Trust the Man (2005)
Stage Beauty (2004) – Ned Kynaston
Big Fish (2003) – Will Bloom
Birdseye (2002) – Unknown big role
Charlotte Gray (2001) – Julien Levade
World Traveler (2001) – Cal
Almost Famous (2000) – Russell Hammond
Waking the Dead (2000) – Fielding Pierce
Jesus' Son (1999) – FH
The Hi-Lo Country (1998) – Pete Calder
Without Limits (1998) – Steve Prefontaine
Snitch (1998) – Teddy
Princess Mononoke (1997) – (stemme: Engelsk versjon)  Ashitaka
Grind (1997) – Eddie Dolan
Inventing the Abbotts (1997) – John Charles 'Jacey' Holt
Everyone Says I Love You (1996) – Ken
Sleepers (1996) – Tommy Marcano


== Referanser ==


== Eksterne lenker ==
(en) Billy Crudup på Internet Movie Database 
(sv) Billy Crudup i Svensk Filmdatabas 
(da) Billy Crudup på Filmdatabasen 
(da) Billy Crudup på Scope 
(fr) Billy Crudup på Allociné 
(en) Billy Crudup på AllMovie 
(en) Billy Crudup hos Rotten Tomatoes 
(en) Billy Crudup hos The Movie Database 
(en) Billy Crudup hos Internet Broadway Database 
Billy Crudup fanside
Billy Crudup informasjonsside
Crudup Fanzone Arkivert 29. juni 2006 hos Wayback Machine.
Ulvøya (Oslo)

Ulvøya ligger i Indre Oslofjord, teknisk sett i Bunnefjorden, bare åtte kilometer fra Rådhusplassen i Oslo Sentrum. Adkomsten til Ulvøya skjer via Ulvøybrua fra Mosseveien. Ulvøya er kjent for Sydstranda, en populær sandstrand på øyas sydspiss, eiet og drevet av Ulvøya Vel. 


== Natur ==
Øya er på ca. 300 da, og flere steder på øya er preget av kalkfuruskog, en sjelden skogtype i Norge. Denne skogtypen er vernet på Malmøya. Skråningen mot sjøen i nordvest er av Miljødirektoratet listet som en viktig naturtype, hvor det vokser grønnburkne. Denne planten er ellers ikke vanlig i Oslo. Miljødirektoratet oppgir om skråningen at «Utsiktshogster er en trussel mot de biologiske verdiene.»Også på Sydstranda finnes en særegen naturtype, på ryggen mot vest. Dette er gammel slåttemark, og det er funnet interessante karplanter her.På østsiden av øya er landets eneste (siste) naturlige forekomst av planten dvergtistel. Dette er også verdens nordligste forekomst, og den har status kritisk truet (CR) på rødlista. Men også denne forekomsten holdt på å bli ødelagt av utbygging. Ved hjelp av frøinnsamling, er den nå dyrket fram, og satt ut på naboøya Padda.


== Eiendom ==
Ved reformasjonen ble Ulvøya krongods, overført fra Mariakirken. Øya har vært bebodd i hvert fall fra 1500-tallet, da Tosten Tostensen var leietaker. Ved folketellingen i 1801 var det fortsatt bare ett hus på øya, bebodd av 14 mennesker. Ved folketellingen i 1865 er det to hus med til sammen 20 mennesker (det ene av disse husene brant i 1935). På 1870-tallet ble øya overtatt av Ludvig Dybwad, bror av bokhandler Jacob Dybwad. Han eide øya til sin død i 1896, hvoretter øya hadde flere eiere. Folketellingen i 1921 viser forsatt bare to husstander/familier, hvorav i alt 5 personer var over 23 år. I 1923 ble øya kjøpt av Kristian Gjølberg, som utarbeidet planer for brofobindelse og veier. Brua ble bygget i 1928, og kostet omkring 1/4 million kroner. Gjølberg anla også et vannverk, ved Vargveien 30. Øya ble så utparsellert, og planen den gang omfattet 150 villaer. Øya har i dag nærmere 1000 innbyggere.


== Kuriosa ==
En kuriositet er det at ett av de tidligste hastighetsløp for biler (kanskje det aller første), foregikk på den islagte Bunnefjorden i 1912, med start og mål mellom Ulvøya og Nordstrand.Av andre arrangementer kan nevnes «Ulvøya rundt», en distansesvømming på 2250 m arrangert av Nordstrand Idrettsforening i årene 1930 – 1952.
Dette stevnet ble i 2014 arrangert igjen under navnet «Ulvøen Rundt - Open Water» arrangert av Nordstrand IF sin Triathlongruppe i samarbeid med Lambertseter Svømmeklubb og Ulvøya Vel. 54 deltakere fullførte. Beste tid var 33'00 siste var i mål på 1:46'29. I gamle dager startet stevnet på fastlandet på Nordstrand-siden, men start og mål ble i 2014 flyttet til Sydstranda.


== Referanser ==


== Eksterne lenker ==
Kort presentasjon av Ulvøya med kart og bilder
Velforeningens hjemmeside
Historisk turtips på Ulvøya
Sigmabaryon

Et sigmabaryon (Σ) er et baryon som består av én særkvark, og en kombinasjon av opp- og nedkvarker. Det finnes tre forskjellige sigmabaryoner, og alle har 1/2-spinn:

Sigma pluss (Σ+): Består av to opp- og en særkvark (uus), og henfaller til et proton og et nøytralt pion, eller et nøytron og et positivt pion (Σ+ > p + π0 ELLER Σ+ > n + π+)Masse: 1189.4 MeV/c2
Sigma null (Σ0): Består av en opp-, en ned- og en særkvark (uds). Har samme kvarkoppbygging som et lambdabaryon, men har kort forklart mer energi. Det vil derfor henfalle til et lambdabaryon og et foton (Σ0 > Λ0 + γ)Masse: 1192.5 MeV/c2
Sigma minus (Σ−): Består av to nedkvarker og en særkvark (dds), og henfaller til et nøytron og et negativt pion (Σ− > n + π−)Masse: 1197.3 MeV/c2
Formenos

I J.R.R. Tolkiens fiktive verden Midgard var Formenos festningen til alvefyrsten Fëanor og hans syv sønner nord i Valinor. Denne festningen ble bygget etter at Fëanor ble bannlyst fra byen Tirion. Et stort antall av Noldoene, deriblant deres konge Finwë (som var Fëanors far), dro med Fëanor i eksilet.
Formenos var også stedet hvor Fëanor hadde gjemt unna sine skatter silmarillene, og her drepte også Melkor alvekongen Finwë da Melkor stjal disse juvelene i Valinors formørkelse.
Omegabaryon

Et ordinært omegabaryon (Ω) er et baryon som består av tre særkvarker. Omegabaryonet ble oppdaget i Brookhaven i 1964, og alle opplysninger var beregnet på forhånd, og stemte.
Det finnes to typer omegabaryoner og begge har 3/2-spinn:

Omega minus (Ω−): Består av tre særkvarker (sss), og henfaller til et nøytralt lambdabaryon og et negativt kaon, eller et nøytralt xibaryon og et negativt pion (Ω− > Λ0 + K− eller  Ω− > Ξ0 + π−)Masse: 1672 MeV/c2
Omega null-c (Ω0c): Består av to særkvarker og en sjarmkvark (ssc)Masse: 2698 MeV/c2
Vinton Gray Cerf

Vinton Gray Cerf, oftest kalt bare Vint Cerf (født 23. juni 1943), er en amerikansk vitenskapsmann, ofte omtalt som en av «Internetts grunnleggere». Han har jobbet med Internett, og spesielt TCP/IP-protokollen. 9. november 2005 mottok han Presidentens frihetsmedalje av George W. Bush.
De norske Internett-pionerene Pål Spilling og Yngvar Lundh ved Forsvarets forskningsinstitutt samarbeidet tett med Cerf under utviklingen av TCP/IP teknologien.


== Referanser ==


== Eksterne lenker ==
(en) Offisielt nettsted 
(en) Vinton Cerf – kategori av bilder, video eller lyd på Commons 
(en) Vint Cerf – galleri av bilder, video eller lyd på Commons 
(en) Vinton Gray Cerf på Internet Movie Database 
(en) Vinton Gray Cerf hos The Movie Database 
(en) Vinton Gray Cerf på Twitter
Alan Kay

Alan Kay (født 17. mai 1940) er en amerikansk vitenskapsmann, kjent innenfor informatikken for sitt arbeid med objektorientert programmering og brukergrensesnitt.


== Se også ==
Squeak – et programmeringsspråk Kay var med å utvikle.


== Referanser ==
Avallónë

I J.R.R. Tolkiens fiktive verden Midgard var Avallónë en by på øya Tol Eressëa, og den var eldaenes havneby. Den ble grunnlagt av Teleri-alvene i deres lange opphold der, før de forlot Tol Eressëa og dro til Alqualondë på kysten av Valinor. Før verdens forandring kunne man på en skyfri dag se Avallónës tårn fra fjellet Meneltarma midt i Númenor.
Etter Númenors fall, og forandringen av verden, ble Avallónë havnen for de ankommende med skip for dem som dro Den Rette Veien. Det er sagt at hovedsteinen av Palantírene var plassert i Avallonë, og at Elendil ofte så mot denne steinen og den veien fra den av palantírene som lå i tårnet Elostirion på Tårnåsene.
Tolkien prøvde sannsynligvis å framkalle øya Avalon fra legenden om Kong Arthur, selv om Avallónë også har betydningen nær Valinor på alvisk; på en lignende måte er Númenors andre navn Akallabêth, Nedfallede (også tittelen på den fjerde delen av boka Silmarillion), oversatt til Quenya blir det Atalantë, en framkallelse av Atlantis.
En flyveappelsin forteller

En flyveappelsin forteller – en fabel for barn og andre mennesker  er en norsk barnebok fra 2003, skrevet av Johan Galtung og illustrert av Andreas Galtung. 
Boken handler om en flyveappelsin som reiser rundt i verden og observerer hvordan menneskene oppfører seg og ser og hører historier om krangling og uvennskap. Til og med når menneskene skal gjøre noe så enkelt som å dele en appelsin.
Carl Erik Grenness

Carl-Erik Grenness (født 18. november 1939) er en norsk professor i psykologi, nå pensjonert.
Grenness tilbragte den alt overveiende delen av sin karriere ved Universitetet i Oslo, og har vært aktiv på flere ulike områder av psykologifaget, blant annet innen filosofisk psykologi, atferdsanalyse, organisasjonspsykologi og organisasjonsendring. Han var også forsker ved Forsvarets institutt for ledelse, og fungerte en tid som sjefpsykolog for Forsvaret. 


== Bibliografi (utdrag) ==
1963: Metapsykologi (med Steinar Kvale)
1996: Samfunn og Vitenskap (med Engelstad, F., Kalleberg, R. og Malnes, R. Ad Notam, Oslo
2004: Kommunikasjon i organisasjoner: innføring i kommunikasjonsteori og kommunikasjonsteknikker Abstrakt ISBN 978-82-79-35004-0
2004: Hva er PSYKOLOGI ISBN 978-82-15-00569-0
2005: Introduksjon til samfunnsfag - Vitenskapsteori, argumentasjon og faghistorie (med Fredrik Engelstad, Ragnvald Kalleberg og Raino Malnes) ISBN 978-82-05-31154-1


== Referanser ==
Jim Shepherd

Jim Shepherd (født 21. august 1933, død 2013) var en australsk utgiver og redaktør, og eier av FREW Publications. Han var redaktør for australske The Phantom (Fantomet) siden 1987. I tillegg til å være redaktør, skrev han også fire historier, tre av dem tegna av Keith Chatto og en av Glenn Ford.
Shepherd begynte sin karriere som nyhetsreporter i Sydney, innen sport, og spesialiserte seg på motorsport. Han ga i 2004 ut boka A History of Australian Speedway på FREW.


== Referanser ==


== Eksterne lenker ==
The Phantom: A Publishing History in Australia av Bryan Shedden
FREW Publications

FREW Publications er et australsk tegneserieforlag som utgir The Phantom (Fantomet). Forlaget ble starta i 1948 av Ron Forsyth, Jim Richardson, Jack Eisen og Peter Watson. Navnet består av forbokstavene i hver grunnleggers etternavn. Eisen og Watson slutta imidlertid før selskapet hadde starta ordentlig, men navnet ble beholdt. FREW eies og drives i dag av Jim Shepherd.
Den første serien FREW ga ut var Fantomet, i 1948, og per 2006 er det den eneste serien de gir ut. FREWs storhetstid var på 1950-tallet, da de ga ut flere titler, de fleste australskproduserte. Eksempler på titler de ga ut er The Shadow, Sir Falcon og Phantom Ranger.
FREWs Fantomet-utgivelse var den andre faste Fantomet-utgivelsen i verden, kun slått av italienske L'Uomo Mascherato fra 1938. FREWs Fantomet-utgivelse er den lengste sammenhengende utgivelsen av Fantomet noensinne.


== Se også ==
Fantomet i Australia


== Kilder ==
Bryan Shedden (1997–2006). «Frew Publications Pty. Ltd.». Besøkt 8. juli 2006. 
Steffen Hope (21. august 2005). «Intervju med Jim Shepherd». Arkivert fra originalen 23. juni 2010. Besøkt 26. mars 2006.
Ron Forsyth

Ron Forsyth (født ?, død 21. oktober 1991) var en av grunnleggerne av det australske tegneserieforlaget FREW Publications. Forsyth var den som hadde valgt ut Fantomet for FREW Publications da selskapet starta; FREWs utgivelse av Fantomet er verdens lengste sammenhengende Fantomet-utgivelse, og er per 2006 den eneste serien FREW utgir.


== Se også ==
Jim Shepherd
Fantomet i Australia


== Kilder ==
Bryan Shedden. «Frew Publications Pty. Ltd.». Besøkt 8. juli 2006.
Sir Falcon

Sir Falcon var en australsk tegneserie fra 1950-tallet, utgitt av FREW Publications. Serien oppfattes som en variant av Fantomet, men siden serien utgis av samme forlag var det ingen opphavsrettslige problemer.
Serien handla om en mann som var den siste i en rekke kriminalitetsbekjempende riddere. Tittelen Sir Falcon hadde gått i arv fra far til sønn i 600 år fra den forfaren som kom tilbake fra korstoga og fant sitt hjem nedbrent, og sverga en ed ved sin fars grav om å bekjempe kriminalitet. (Sammenlign med Fantomets opphav.) Sir Falcon hadde en hund ved navn Flash.


== Referanser ==
Catman

Catman er navnet på flere tegneserier.

For superhelten fra forlaget Holyoke, se Catman (superhelt)
For superskurken fra forlaget DC Comics, se Catman (superskurk)
For den australske superhelten, se Catman (Australia)
Smult

Se også Smult (andre betydninger)
Smult er et salveaktig, hvitt fettprodukt fra svin. Smult smelter ved omkring 35 °C og brukes til matlaging, særlig frityrsteking, til fôr, såpeproduksjon og annet. Smult framstilles først og fremst av svineister, det vil si de indre fettmassene på dyret, som blir vannet ut, smeltet og silt, men kan også lages fra gås.


== Se også ==
Kunstsmult
Fett
Frityr
Smør


== Eksterne lenker ==
(en) Lard – kategori av bilder, video eller lyd på Commons 
(en) Lard – galleri av bilder, video eller lyd på Commons
Ascoli Calcio 1898

Ascoli er en italiensk fotballklubb. Klubben har vunnet Serie B to ganger, i 1977–1978 og 1985–1986 og Mitropa Cup i 1987.
Sesongen 2004–2005 endte Ascoli på 6.-plass i Serie B, men rykket opp til 5.-plass da Genoa ble straffet med sisteplass. Da verken Perugia eller Torino var i stand til å rykke opp til Serie A på grunn av økonomiske forhold, kom Ascoli opp i den øverste divisjonen.


== Kjente spillere ==
 Andrea Barzagli
 Pasquale Foggia
 Walter Alfredo Novellino
 Gianluca Pagliuca
 Fabio Quagliarella
 Oliver Bierhoff
 Igor Budan
 Roberto Carlos Sosa


== Referanser ==


== Eksterne lenker ==
(it) Offisielt nettsted 
(en) Ascoli Calcio 1898 F.C. – kategori av bilder, video eller lyd på Commons 
(it) Klubbside på Gazzetta dello Sport
Suser avgårde

Suser avgårde er et album gitt ut av rockegruppa deLillos og var gruppens debutalbum. Albumets mest kjente sanger er «Min beibi dro av sted» og «Tøff i pyjamas». Albumet ble gitt ut 4. november 1986, og Lars Lillo-Stenberg har skrevet og synger alle låtene.
Albumet ble gitt ut på nytt i en remastret og utvidet utgave som Suser avgårde (deluxe edition) i forbindelse med deLillos' 20-årsjubileum i 2005.


== Sporliste ==
«Min beibi dro avsted» (Lars Lillo-Stenberg)
«Mine øyne» (Lars Lillo-Stenberg)
«Tøff i pyjamas» (Lars Lillo-Stenberg)
«Nå som vi alle sammen er forskjellige» (Lars Lillo-Stenberg)
«Knut (er det sant?)» (Lars Lillo-Stenberg)
«Siste sommerferiedag» (Lars Lillo-Stenberg)
«Finnes det en kvinne» (Lars Lillo-Stenberg)
«Full, men pen» (Lars Lillo-Stenberg)
«La la la» (Lars Lillo-Stenberg)
«Livet er en liten dings» (Lars Lillo-Stenberg)
«Hei, jeg er tilbake» (Lars Lillo-Stenberg)
«Suser avgårde alle mann» (Lars Lillo-Stenberg)
«Fugl i bur» (Lars Lillo-Stenberg), (bonusspor på CD-utgivelse)
«Johnny Fredrik» (Lars Lillo-Stenberg), (bonusspor på CD-utgivelse)


== Deluxe-utgaven ==
Suser avgårde (deluxe edition) ble utgitt i 2005 i en remastret utgave av Suser avgårde. I tillegg er det med en CD med demoinnspillinger tatt opp i 1985 i Kjerringvik – den såkalte Kjerringvikdemoen – som ikke tidligere hadde vært gitt ut. Albumet ble gitt ut i forbindelse med bandets 20-årsjubileum og kom samtidig som Før var det morsomt med sne (deluxe edition).


=== CD 2 («Kjerringvikdemoene») ===
«Hva har du tenkt» (Lars Lillo-Stenberg)
«Jeg er på vei hjem nå» (Lars Lillo-Stenberg)
«Livet er en liten dings» (Lars Lillo-Stenberg)
«Hei jeg er tilbake» (Lars Lillo-Stenberg)
«Suser avgårde alle mann» (Lars Lillo-Stenberg)
«Tøff i pysjamas» (Lars Lillo-Stenberg)
«Walking on a River» (Lars Lillo-Stenberg)
«Nå som vi alle sammen er forskjellige» (Lars Lillo-Stenberg)
«Siste sommerferiedag» (Lars Lillo-Stenberg)
«Min beibi dro avsted» (Lars Lillo-Stenberg)
«Soppesmørbrød» (Lars Lillo-Stenberg)
«Skulle bare være morsom» (Lars Lillo-Stenberg)
«Johnny Fredrik» (Lars Lillo-Stenberg)
«Fugl i bur» (Lars Lillo-Stenberg)


== Medvirkende ==


=== deLillos ===
Lars Lillo-Stenberg, vokal, gitar, piano, synth, låtskriver
Lars Beckstrøm, bass, vokal
Øystein Jevanord, trommer, vokal
Rune Lindstrøm, trommer på Knut (er det sant?), Siste Sommerferiedag og «Kjerringvikdemoene»


=== Øvrige medvirkende ===
Jørn Christensen - produsent, tekniker
Jan Kranmo - produsent på Siste sommerferiedag
Mette Lange-Nielsen - forsidefoto
Ole John Aandal - fotograf
Bengt Olsson - coverdesign
Helge Sten - remix


== Listeplasseringer ==


== Referanser ==


== Eksterne lenker ==
(en) Suser avgårde på Discogs 
(en) Suser avgårde på MusicBrainz 
Suser avgårde
Smult (band)

Smult er et norsk undergrunnsband startet tidlig på 1990-tallet. Bandet har spilt en rekke konserter i Norge samt noen i utlandet. Opptrer under mottoet: Hvorfor være lykkelig, når man er stor som liten?, Det feiteste alternativet, Det blir ingen jul uten Smult, ...fordi det er fett!


== Bandmedlemmer ==
Gene Hunter – Bass/vokal
Tunk Radar – Gitar
Ibux Paranoia – Trommer


== Diskografi ==
Ti år i veien – 1992–2002 – 6-spors EP


=== Samlealbum med andre artister ===
Ringnes 2003 – Live – 2 spor


== Referanser ==


== Eksterne lenker ==
Smult på NRK Urørt.
Smult på Rockheims nettsider.
Smult på www.discogs.com
Kjip Ohoi og Poetisk Hor i en YouTube-miks. (Konsertvideo-klipp fra Leerdam, Nederland fra 2005.)
Catman (Australia)

Da importen av den amerikanske tegneserien Catman opphørte, skapte forlaget FREW Publications en ny tegneserie ved samme navn. Denne Catman bodde i Australias fjelltrakter, og fikk hjelp av sin sidekick ved navn Kit, sin kjæreste Terry West, samt hennes far, Professor West.
Serien ble utgitt i Catman Comics og GIANTSIZE Phantom Comics (se Fantomet i Australia) på 1950-tallet. Forfatter og tegner var John Dixon.


== Eksterne lenker ==
International Comics, nettsted som publiserer tegneserier med utgått opphavsrett.
Help! Help!

Help! Help! er en amerikansk stumfilm fra 1912, regissert av Mack Sennett.


== Handling ==
Mrs. Suburbanite leser i en morgenavis at innbruddstyver har operert i nabolaget hennes, og hun blir veldig bekymret for at noen skal bryte seg inn hjemme hos henne.
Denne frykten forsterkes kraftig av at hun ser et par mistenkelige karakterer, som slentrer rundt i nærheten av eiendommen hennes.


== Skuespillere ==
Fred Mace som Mr. Suburbanite.
Mabel Normand som Mrs. Suburbanite.
Dell Henderson som en kontor-arbeider.
Edward Dillon som en kontor-arbeider.
Alfred Paget som en tyv.
W.C. Robinson som en tyv.


== Referanser ==


== Eksterne lenker ==
(en) Help! Help! på Internet Movie Database
Moskenes kirke

Moskenes kirke ligger i Moskenes sokn på stedet Moskenes i Moskenes kommune i Nordland. Kirka er ei korskirke i tømmer med 280 plasser, bygd i 1819. Kirka ble innviet 1. august 1821. Moskenes kirke er preget av forfall og har et stort behov for reparasjon og vedlikehold. Kostnadene er beregnet til 2,5 millioner kroner, men Moskenes kommune mangler finansiering for å kunne gjennomføre reparasjonene. Kommunen og Moskenes kirkes Venner arbeider begge med å søke om støtte og lån til utbedringer og Moskenes kirkes venner stiller med 200 000 kroner av egne midler. 


== Restaurering ==
Kirken ble restaurert på begynnelsen av 1960-tallet under ledelse av arkitekt Kirsten Wleügel Knutssøn. Restaureringsarbeidet ble ferdigstilt i 1964.


== Andre kirker i Moskenes ==
Reine kirke


== Referanser ==


== Eksterne lenker ==
(no) «Moskenes kirke». Kirkesøk. Den norske kirke. 
«Moskenes kirke». Kulturminnesøk. Riksantikvaren – Direktoratet for kulturminneforvaltning. 
Liste over kirker i Norge
Reine kirke

Reine kirke (også kalt Reine kapell) ligger på Reine i Moskenes kommune i Nordland. Kirka er ei langkirke i tømmer med 250 plasser, bygd i 1890. Den ble innviet 8. februar 1891 og restaurert i 1923 og 1955. Arkitekt for kirka var Ole Scheistrøen.
Kirka var privateid til 1922, da kommunen overtok som eier.


== Andre kirker i Moskenes ==
Moskenes kirke


== Eksterne lenker ==
(no) «Reine kirke». Kirkesøk. Den norske kirke. 
«Reine kirke». Kulturminnesøk. Riksantikvaren – Direktoratet for kulturminneforvaltning. 
Liste over kirker i Norge